Lizelle de Bruin gesels met Eric Swanepoel van InContext International oor hulle besoek aan Indië. Lizelle de Bruin gesels met Lisa Truter van Straatwerk Kaapstad oor hulle It's Amazing-projekte. Lizelle de Bruin gesels met Eloise en Johan Pretorius van Incheba Projects oor hulle Baby Saver-projek. Lizelle de Bruin gesels met Margaret Olivier van die Ruiterwacht Senior Sentrum oor hulle gemeenskap.
In Taalnavrae word gepraat oor Jantjie Skuisdwars, ontbyt en oppas... of is dit nou pas op?
Hoekom voel dit dae ná 'n baie lang vlug, of jy nog in die vliegtuig is en so effe van balans af is? Het dit iets te doen met jou ore of jou brein? Stem die biologie saam dat pedofilie nié as 'n seksuele orientasie soos homoseksualiteit beskou kan word nie? Het die kliplewende vorme aanpassings ondergaan wat hulle tot klippe beperk? En is daar ook ander diere wat uitsluitlik tussen klippe lewe?
Johan van Lill praat met prof. Josef de Beer en prof. Neal Petersen van Noordwes-Univisersiteit se eenheid vir Selfgerigte Leer oor die rol wat inheemse kennis in selfgerigte leer speel. Daar word tans heelwat geargumenteer dat tradisionele houers van inheemse kennis as goeie selfgerigte leerders beskou kan word, en inheemse kennis sou ook baie goed kon inpas by die Suid-Afrikaanse kurrikulum.
Omelia Hartzenberg van die Pensioenfonds vir Staatsamptenare praat oor bedrog, en wat jy kan doen as jy vermoed dat iemand bedrog pleeg. En Carla Oberholzer van Debtsafe gee wenke om die feesseisoen te oorleef, betekenisvolle geskenke te gee, en te bespaar op jou kersinkopies.
Fanie du Toit praat met dr. Reinette Weyers, 'n ouer van 'n kind wat met outisme gediagnoseer is. Sy deel die pad wat sy en haar gesin gestap het. Sy gee ook raad aan ander wat hulleself in soortgelyke omstandighede bevind.
Bibber en Slungel help vir Trieks.
Luister na Carol of the Bells deur die Indigo-koor van Litoue, asook 'n verwerking van die rolprent, Gladiator, se klankbaan.
Elkeen van ons het planne vir die huwelik, sport, ons studies, of om geld te maak, maar so baie van daardie planne verdwyn in die niet, word opgeskeur of afgepraat. Wat nou gemaak? Hoe kan ek kreatief uit die ashoop nuwe vlamme blaas en ander planne maak? Is dit moontlik?
Wat sou gebeur as 'n komeet op Tafelberg val? Dit is 'n vraag wat 'n luisteraar aan die Sterre en Planete-span gestuur het. Daar is ook 'n gesprek oor die verskil tussen 'n meteoor en 'n komeet. Is daar 'n korrelasie tussen sonaktiwiteit en hitte op aarde? Die span praat ook oor klein maantjies wat elke nou-en-dan om die aarde wentel.
Luister na 'n paar 2019 Grammy-nominasies vir opera, waaronder George Bejamin se moderne opera, Lessons in Love and Violence, en Les Plaisirs de Versailles deur Marc-Antoine Charpentier. Verder luister ons na bekende en beminde arias en duette soos Die Perelvissers van Bizet en die Blommelied uit Carmen. Van die sangers wat gehoor sal word is Dmitri Hvorostovsky, Jonas Kaufmann en Anna Netrebko.